  Наталья Тетерина 3-тӥ куарусёнэ Ижкарын «Улон шапык» («Капля жизни») огъяросси акци ортчоз. Ивортодэтъя «Удмуртия» агентство Терроризмен нюръяськонын огкылысь луон нуналлы сӥзем ужрадъёсын анонс дасяз. 3-тӥ куарусёнэ: - 11 часын ожгарчиослы-интернационалистъёслы синпелет дорын «Улон шапык» акци ортчоз. Бесланын куинь нунал вутэк курадӟем заложникъёсты буре вайыса, ужрадэ пыриськисьёс киысьтызы вуэн будосъёсты кисьталозы; - 14 часын Калыкъёслэн эшъяськон юртазы терроризмлэсь курадӟисьёсты буре ваёнъя «Дружба народов – мир на планете» акци радъяськоз. Отын Надежда Курченколы сӥзем адӟытон усьтӥськоз, творчествоя коллективъёслэн возьматонъёссы, Надежда Курченко но Бесланын шимес учыр сярысь видеороликъёсты возьматон, «Тӧдьы тури» но «Тупаса улон писпу» мастер-классъёс ортчозы; - 19 часын Вормонлэн сквераз Ялан ӝуась тыл дорын «Свеча памяти» ужрад ортчоз. 6-тӥ куарусёнэ Терроризмен нюръяськонын огкылысь луон нунал улсын вир басьтонъя элькун станциын 9-ысен 12 часозь «Сёт вирдэ – уть улонэз» мерлыко акци радъяськоз. Тегъёс: Ижкар Терроризм Удмуртия Мерлык буреваён  